वाॅल रेलिंग बनाने गोदरीपारा-दुबछोला मार्ग पर सर्वे जल्द
गोदरीपारा-दुबछोला मार्ग के किनारे वाॅल रेलिंग बनाने के लिए पीडब्लूडी जल्द ही सड़क का सर्वे करेगी। छत्तीसगढ़ शासन के अवर सचिव ने लोक निर्माण विभाग के प्रमुख अभियंता रायपुर व मुख्य अभियंता सरगुजा को आदेशित पत्र भेजकर यहां वाॅल रेलिंग बनाने की बात कही है।
गौरतलब है कि गोदरीपारा-दुबछोला मार्ग सकरा होने के साथ-साथ टेढ़े-मेढ़े मोड़ से भरा पड़ा है। इसके एक ओर बड़ा नाला है, तो दूसरी ओर लगभग 100 फीट गहरी खाई। ऐसे में कभी भी यहां कोई गंभीर दुर्घटना होने की संभावनाएं बनी रहती है।
सड़क किनारे बनाएं रेलिंग
ग्रामीण सहित सब्जी व्यवसायी भी रोज इसी सड़क से मालवाहकों से आना-जाना करते हैं। ऐसे में उन्हें कभी भी अनहोनी होने का डर सताता रहता है। लोगों की कई सालों से मांग है कि इस सड़क के किनारे रेलिंग बनाई जाए।
पहले भी हो चुका है हादसा: एक महीने पहले 407 ट्रक सीजी 16ए1921 इस मार्ग से दुबछोला खड़गवां की ओर जा रहा था। ब्रेक फेल होने से ट्रक सीधे लगभग 100 फीटे नीचे खाई में जा गिरा। काफी मश्कतों के बाद लगभग एक हफ्ते बाद हैंड क्रेन की मदद से इस ट्रक को बाहर निकाला जा सका।
जांच व कार्रवाई करने कहा
इस सड़क पर रेलिंग बनाने की मांग प्रदेश सरकार से की गई है। अवर सचिव छत्तीसगढ़ शासन ने लोक निर्माण विभाग के प्रमुख अभियंता रायपुर व मुख्य अभियंता सरगुजा को पत्र भेजकर यहां नियमानुसार परीक्षण कर कार्रवाई करने को कहा है। -के डोमरु रेड्डी, महापौर
मांग
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva